สวัสดีครับ ผมโดนแมวจรจัดข่วนมาที่นิ้วชี้ไม่มีเลือดออก มีรอยแดงนิดหน่อย เมื่อคืนวันที่17กย. ต่อมาในวันที่25 กย. ผมได้ไปพบแพทย์เพื่อฉีดวัคซีนกันพิษสุนัขบ้า แพทย์ให้ฉีดPCEC 2เข็ม วันที่0 และ7 ทั้ง2แขน อยากทราบว่า 1. ไปฉีดช้า วัคซีนมีประสิทธิภาพดีไหม 2. ฉีดแค่2เข็ม ก็พอแล้วเหรอครับ อ่านเจอต้อง4-5เข็มไหม หรือเพราะผมไปช้าเลยแค่2เข็ม
สวัสดีค่ะ โรคพิษสุนัขบ้าเกิดเมื่อถูกสัตว์เลี้ยงลูกด้วยนมเช่น สุนัข แมว หนูกัด หรือไปสัมผัสสารคัดหลั่งของมันเข้าไปตรงแผลหรือเยื่อบุเช่น ในปาก โดยตรง โรคพิษสุนัขบ้าป้องกันได้ด้วยการฉีดวัคซีน 5 เข็ม และมีการกระตุ้นวัคซีนเมื่อถูกกัดซ้ำ การกระตุ้นวัคซีนนั้น ถ้าถูกกัดมาภายใน 6 เดือน จะกระตุ้น 1 เข็ม ถ้าเกิน 6 เดือนกระตุ้น 2 เข็มห่างกัน 3 วันจากที่กล่าวมา ถึงแม้จะไม่ได้ไปฉีดเลยทันที ผ่านไป 1 อาทิตย์แล้ว ถ้ายังไม่มีอาการของโรค วัคซีนจะมีประสิทธิภาพในการป้องกันโรคได้ดีตามเดิม กรณีนี้ไม่แน่ใจว่าเคยฉีดวัคซีนมาก่อนหรือไม่ ถ้าเคยฉีดมาแล้ว ก็จะฉีดเพียงแค่ 2 เข็มเท่านั้นค่ะ แนะนำการสอบถามกับแพทย์ที่สถานพยาบาลที่ไปฉีดยาอีกครั้งว่ากรณีนี้เป็นการฉีดกระตุ้นหรือไม่ ถ้าเป็นการฉีดครั้งแรกในชีวิตเลย ส่วนใหญ่จะต้องฉีดให้ครบอย่างน้อย 3 ใน 5 เข็มภายใน 1 เดือนจึงจะถือว่าฉีดครบการฉีดห่างกัน 7 วันดังกล่าวมา อาจเป็นการฉีดป้องกันก่อนโดนกัดก็ได้ กล่าวคือแพทย์อาจประเมินว่ารอยโรคครั้งนี้เสี่ยงน้อยมากๆ แต่เนื่องจากมาตรวจแล้วและอาจจะมีโอกาสสัมผัสกับสัตว์อีกในอนาคต ก็อาจจะเป็นการฉีดป้องกันก่อนโดนกัดให้ก่อนค่ะ